b'\n_START_ARTICLE_\nMaksim Fjodorovi\xc4\x8d Stavicki\n_START_SECTION_\n\xc5\xbdivljenje\n_START_PARAGRAPH_\n25. septembra 1784 je vstopil v Artilerijsko in in\xc5\xbeenirsko voja\xc5\xa1ko \xc5\xa1olo poljskega plemstva, katero je kon\xc4\x8dal 7. maja 1791; kot bajonetni kadet je bil preme\xc5\xa1\xc4\x8den v flotno artilerijo. Leta 1792 je bil preme\xc5\xa1\xc4\x8den v Bombardirski polk._NEWLINE_Udele\xc5\xbeil se je bojev proti Poljakom leta 1794, pri \xc4\x8demer je bil zajet. Po koncu spopadov je bil izpu\xc5\xa1\xc4\x8den in 23. maja 1797 je bil preme\xc5\xa1\xc4\x8den v poljskoartilerijski bataljon. 7. marca 1800 je bil kot major dodeljen 1. artilerijskemu polku, nato pa je bil preme\xc5\xa1\xc4\x8den v oskrbovalno slu\xc5\xbebo. \xc5\xa0e istega leta je bil poslan v Francijo in nato v letih 1802\xe2\x88\x9204 je pa potoval po severni Nem\xc4\x8diji, Sibiriji, meji s Kitajsko in kirgi\xc5\xa1ki stepi._NEWLINE_Bojeval se je proti Francozom v letih 1806-07; 28. septembra 1806 je bil povi\xc5\xa1an v adjutanta, 25. januarja 1807 \xc5\xa1e v podpolkovnika in 3. februarja 1807 v polkovnika._NEWLINE_24. novembra 1811 je bil imenovan za brigadnega poveljnika v 27. pehotni diviziji, s katero se je udele\xc5\xbeil tudi patriotske vojne; za zasluge je bil 21. novembra 1812 povi\xc5\xa1an v generalmajorja._NEWLINE_6. septembra 1826 je bil imenovan za tajnega svetovalca in 11. septembra istega leta je bil \xc5\xa1e povi\xc5\xa1an v generalporo\xc4\x8dnika.'